pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีเร่งหน่วยงานรัฐสำรวจพร้อมปรับปรุงกฎ ระเบียบ การเบิกจ่ายให้สอดคล้องระบบการทำงานรัฐบาลดิจิทัล และวิถีปฏิบัติใหม่ หนุนการจัดประชุมภาครัฐเป็นกลไกฟื้นเศรษฐกิจ
วันอาทิตย์ที่ 3 ตุลาคม 2564
นายกรัฐมนตรีเร่งหน่วยงานรัฐสํารวจพร้อมปรับปรุงกฎ ระเบียบ การเบิกจ่ายให้สอดคล้องระบบการทํางานรัฐบาลดิจิทัล และวิถีปฏิบัติใหม่ หนุนการจัดประชุมภาครัฐเป็นกลไกฟื้นเศรษฐกิจ
นายกรัฐมนตรีเร่งหน่วยงานรัฐสํารวจพร้อมปรับปรุงกฎ ระเบียบ การเบิกจ่ายให้สอดคล้องระบบการทํางานรัฐบาลดิจิทัล และวิถีปฏิบัติใหม่ หนุนการจัดประชุมภาครัฐเป็นกลไกฟื้นเศรษฐกิจ
วันที่ 3 ต.ค. 2564 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม ได้รับรายงานจากสํานักงานสภาพัฒนาการเศรษฐกิจและสังคมแห่งชาติ (สศช.) หรือสภาพัฒน์ ถึงความก้าวหน้าการขับเคลื่อนยุทธศาสตร์ชาติ ด้านการปรับสมดุลและพัฒนาระบบการบริหารจัดการภาครัฐ โดยการนํานวัตกรรม เทคโนโลยี และระบบการทํางานที่เป็นดิจิทัลมาประยุกต์ใช้อย่างคุ้มค่าและเชื่อมโยงกัน
ทั้งนี้ พบว่าหลายหน่วยงานมีการปรับเปลี่ยนระบบการทํางานไปสู่เป้าหมายการเป็นรัฐบาลดิจิทัล แต่ยังมีปัญหากฎระเบียบและข้อบังคับภายในของหน่วยราชการบางประการที่ยังเป็นข้อจํากัดในการนําเทคโลยีดิจิทัลมาประยุกต์ใช้ในทางปฏิบัติ โดยเฉพาะการบริหารจัดการภายใน เช่น การจัดประชุมที่แม้ว่าปัจจุบันจะสามารถดําเนินการในรูปแบบละช่องทางดิจิทัลตาม พ.ร.ก. ว่าด้วยการประชุมอิเล็กทรอนิกส์ พ.ศ. 2563 ได้และสามารถเบิกจ่ายเงินให้แก่ผู้มีสิทธิรับเงินผ่านระบบอิเล็กทรอนิกส์(e-payment) ตามระเบียบกระทรวงการคลังได้
แต่ในหลายหน่วยงานยังคงกําหนดให้ต้องดําเนินการด้วยเอกสาร หนังสือราชการ หรือจํากัดวิธีการติดต่อราชการเฉพาะการติดต่อด้วยตัวบุคคล ณ สถานที่ทําการ ส่งผลให้การอนุมัติการจัดประชุมและการเบิกจ่ายค่าเบี้ยเลี้ยงเป็นไปอย่างไม่สะดวก รวดเร็ว และไม่เป็นไปตามวิถีปฏิบัติใหม่ (New Normal) ภายใต้ช่วงที่ยังมีการแพร่ระบาดของโรคโควิด-19
น.ส.ไตรศุลี กล่าวว่า นายกรัฐมนตรีจึงได้มีข้อสั่งการให้หน่วยงานรัฐทุกหน่วยงานเร่งตรวจสอบและปรับปรุงกฎ ระเบียบ ข้อปฏิบัติภายในหน่วยงานให้รองรับและสนับสนุนการนํานวัตกรรม เทคโนโลยี และระบบการทํางานที่เป็นดิจิทัลมาประยุกต์ให้สอดคล้องกับการพัฒนารัฐบาลดิจิทัลให้เกิดเป็นรูปธรรม
นอกจากนี้ หากสามารถพัฒนาระเบียบให้การเบิกจ่ายมีความคล่องตัว เอื้อให้จัดประชุมของหน่วยงานรัฐได้สะดวกขึ้น จะมีส่วนสําคัญให้โครงการต่างๆ โดยเฉพาะที่ต้องมีการจัดประชุมสัมมนาที่ต้องหยุดชะงักในช่วงมีการแพร่ระบาดของโรคโควิด-19 กลับมาดําเนินการรวดเร็ว และในระยะต่อไปเมื่อสถานการณ์แพร่ระบาดคลี่คลาย ศบค. จะมีการอนุญาตให้จัดประชุมสัมมนาแบบรวมตัวได้ การประชุมหน่วยงานรัฐก็จะเป็นกลไกสําคัญในการฟื้นฟูเศรษฐกิจ ภาคธุรกิจโรงแรมและการท่องเที่ยวในระยะต่อไปได้ด้วย
--------------------
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ถก ดีอีเอ หารือเร่งสกัดสารตั้งต้นใช้ผลิตยาเสพติดในโรงงานอุตสาหกรรม ย้ำ ภาคประชาชนจะมีบทบาทสำคัญต่อประมวลกฎหมายยาเสพติดฉบับใหม่
วันพุธที่ 9 มีนาคม 2565
รัฐมนตรีว่าการกระทรวงยุติธรรม ถก ดีอีเอ หารือเร่งสกัดสารตั้งต้นใช้ผลิตยาเสพติดในโรงงานอุตสาหกรรม ย้ํา ภาคประชาชนจะมีบทบาทสําคัญต่อประมวลกฎหมายยาเสพติดฉบับใหม่
รัฐมนตรีว่าการกระทรวงยุติธรรม ถก ดีอีเอ หารือเร่งสกัดสารตั้งต้นใช้ผลิตยาเสพติดในโรงงานอุตสาหกรรม ย้ํา ภาคประชาชนจะมีบทบาทสําคัญต่อประมวลกฎหมายยาเสพติดฉบับใหม่ มั่นใจปี 65 พร้อมเดินหน้าเน้นยึดทรัพย์ตัดวงจรยาเสพติด
นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย นายวิชัย ไชยมงคล เลขาธิการ ป.ป.ส. นายวันชัย พนมชัย อธิบดีกรมโรงงานอุตสาหกรรม พ.ต.ต. ยุทธนา แพรดํา รองอธิบดีกรมสอบสวนคดีพิเศษ และ พล.ต.ต.บรรพต มุ่งขอบกลาง ผบก.ปส.3 ให้การต้อนรับ คณะผู้บริหารและเจ้าหน้าที่สํานักงานปราบปรามยาเสพติดสหรัฐอเมริกา (Drug Enforcement Administration หรือ DEA) นําโดยนายจอห์น พี สก๊อต (Mr. John Scott) ผู้อํานวยการประจําภูมิภาคตะวันออกไกล สํานักงานปราบปรามยาเสพติดสหรัฐอเมริกา และ นายมาร์ค สไนเดอร์ (Mr. Mark Snyder) ผู้ช่วยผู้อํานวยการประจําภูมิภาคตะวันออกไกล โดยได้ร่วมหารือถึงปัญหายาเสพติดและสารตั้งต้นในการผลิตยาเสพติดที่แพร่ระบาดในประเทศไทย
นายสมศักดิ์ เปิดเผยว่า ตนมีความยินดีอย่างยิ่งที่มีโอกาสต้อนรับคณะผู้บริหารสํานักงานปราบปรามยาเสพติดสหรัฐอเมริกา หรือ ดีอีเอ ขอนําเรียนว่าตอนนี้ประเทศไทยได้มีการพัฒนาในเรื่องของการปราบปรามยาเสพติดไปมาก ทั้งในส่วนของกฎหมาย คือ ประมวลกฎหมายเสพติด และยังให้ความสําคัญเรื่องการจับเม็ดยา ซึ่งภารกิจใหม่ที่เพิ่มเข้ามาและเป็นภารกิจหลัก คือ การไล่ยึด อายัดทรัพย์กลุ่มผู้ค้ายาเสพติด โดยทดลองในปีที่ผ่านมาถือว่าประสบความสําเร็จเพราะสามารถไล่ยึดทรัพย์จากผู้ค้ายาได้ยอดสูงถึง 7 พันล้านบาท ส่วนในปีนี้ได้ตั้งเป้าไว้ที่ 1 หมื่นล้านบาท สําหรับเวลานี้ต้องดูในขั้นตอนการเผยแพร่กฎหมายใหม่เพื่อให้เจ้าหน้าที่ทหาร ตํารวจ และประชาชนเข้ามามีส่วนร่วมรับรู้กับกระบวนการของกฎหมายที่จะบังคับใช้ในอนาคต และตัวกฎหมายใหม่นี้ยังดึงประชาชนเข้ามามีส่วนเกี่ยวข้องในการแจ้งเบาะแสผู้ค้ายาให้กับเราอีกทางด้วย
“ผมต้องขอบคุณ ดีอีเอ ที่เข้ามาร่วมทํางานกับเจ้าหน้าที่ป.ป.ส. ซึ่งได้ร่วมมือด้านการปราบปรามยาเสพติดมาตั้งแต่อดีตจนถึงปัจจุบัน นอกจากนี้ อาจมีการตั้งข้อสังเกตของสารตั้งต้นและสารเคมีที่ใช้ในการลักลอบผลิตยาเสพติดในโรงงานอุตสาหกรรม ซึ่งเรื่องนี้ถือเป็นเรื่องใหม่ที่ต้องศึกษาเราจึงได้เชิญอธิบดีกรมโรงงานอุตสาหกรรมเข้าร่วมหารือด้วย ขอให้มั่นใจว่าผมไม่เคยปล่อยปละละเลยในการปราบปรามยาเสพติด และเรื่องการใช้ประเทศไทยเป็นทางผ่านในการขนส่งยาเสพติด” นายสมศักดิ์ ระบุ
ด้าน นายจอห์น พี สก๊อต เผยว่า ในเวลานี้ ดีอีเอ มีความเป็นห่วงเรื่องสารเคมีหรือสารตั้งต้นที่โรงงานอุตสาหกรรมทั่วไปนํามาใช้ในโรงงาน เพราะสามารถนําไปผลิตเป็นยาเสพติดได้ จึงขอเสนอตัวเข้าทํางานร่วมกับฝ่ายไทย รวมถึงจัดตั้งคณะทํางานเชิงลึกให้มากยิ่งขึ้นเพื่อจะได้มีความรู้เท่าทันผู้ค้ายาเพราะเชื่อว่าหากสกัดกั้นสารตั้งต้นได้ก็จะสกัดตัวยาเสพติดได้ด้วย โดยดีอีเอพร้อมให้การสนับสนุนในเรื่องยึด อายัดทรัพย์ และพร้อมร่วมงานกับป.ป.ส. ประเทศไทยในการปราบปรามยาเสพติด ซึ่งประเทศไทยกับสหรัฐฯมีเป้าหมายเดียวกันคือ เรื่องการยึดทรัพย์ตัดวงจรยาเสพติด พร้อมขอชื่นชมเจ้าหน้าที่ของไทยที่ได้ร่วมทํางานอย่างหนักเพื่อปราบปราบยาเสพติดมาโดยตลอด
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงคมนาคม ได้สั่งการให้ กรมท่าอากาศยาน จัดเจ้าหน้าที่กู้ภัยและอุปกรณ์ร่วมทีมปฏิบัติการ
วันอังคารที่ 2 สิงหาคม 2565
รัฐมนตรีว่าการกระทรวงคมนาคม ได้สั่งการให้ กรมท่าอากาศยาน จัดเจ้าหน้าที่กู้ภัยและอุปกรณ์ร่วมทีมปฏิบัติการ
และให้หน่วยงานในสังกัดกระทรวงคมนาคมบูรณาการความร่วมมือไปยังท่าอากาศยานแม่ฟ้าหลวง
จากกรณีเหตุการณ์เครื่องบินของสายการบินนกแอร์ประสบเหตุไถลออกนอกทางวิ่ง (Runway Excursion) ขณะที่นักบินกําลังนําเครื่องบินลงจอด ณ ท่าอากาศยานแม่ฟ้าหลวง จังหวัดเชียงราย เมื่อวันที่ 30 กรกฎาคม 2565 ที่ผ่านมา โดยท่าอากาศยานแม่ฟ้าหลวงได้ออกประกาศผู้ทําการในอากาศ (NOTAM) แจ้งปิดให้บริการไปจนถึงวันพุธที่ 3 สิงหาคม 2565 เพื่อเคลื่อนย้ายอากาศยานและปรับปรุงทางวิ่ง ให้เป็นไปตามมาตรฐานความปลอดภัยก่อนกลับมาเปิดให้บริการนั้น
นายศักดิ์สยาม ชิดชอบ รัฐมนตรีว่าการกระทรวงคมนาคม ได้สั่งการให้หน่วยงานในสังกัดกระทรวงคมนาคม บูรณาการความร่วมมือจัดทีมปฏิบัติการเจ้าหน้าที่และอุปกรณ์ เพื่อร่วมกันแก้ไขสถานการณ์ และเคลื่อนย้ายอากาศยานออกจากรันเวย์ท่าอากาศยานแม่ฟ้าหลวง จังหวัดเชียงราย
กรมท่าอากาศยาน (ทย.) ร่วมทีมปฏิบัติการ โดยนายวิทวัส ภักดีสันติสกุล รองอธิบดีกรมท่าอากาศยาน กระทรวงคมนาคม ได้มอบหมายให้ นายวีรวัฒน์ ทะคง ผู้อํานวยการท่าอากาศยานพิษณุโลก เป็นผู้แทน พร้อมเจ้าหน้าที่และอุปกรณ์ร่วมทีมปฏิบัติการซึ่ง ทย. ได้เข้าร่วมประชุมวางแผนกับบริษัท ท่าอากาศยานแห่งประเทศไทย จํากัด (มหาชน) (ทอท.) เจ้าของพื้นที่ บริษัท การบินไทย จํากัด (มหาชน) บริษัท ปตท. จํากัด (มหาชน) สายการบินนกแอร์ กองบิน 41 กองทัพอากาศ มณฑลทหารบกที่ 37 จังหวัดทหารบกเชียงราย และหน่วยงานที่เกี่ยวข้อง ก่อนการดําเนินการ โดยเริ่มภารกิจ ตั้งแต่เมื่อวันที่ 1 สิงหาคม 2565
สําหรับปฏิบัติการเคลื่อนย้ายอากาศยานออกจากรันเวย์ในครั้งนี้ ทย. ได้จัดเจ้าหน้าที่เข้าร่วม พร้อมด้วยอุปกรณ์แผ่นปูพื้นเสริมคาร์บอนคอมโพสิต ซึ่งเป็นอุปกรณ์ประกอบการกู้ภัยอากาศยาน กรณีที่ล้อของเครื่องบินจมลงไปในดินอ่อน โดยจะต้องนําน้ํามันออกจากตัวเครื่องบิน ยกล้อเครื่องบินด้วยเบาะลม และใช้อุปกรณ์แผ่นปูพื้นฯรองรับเครื่องบิน เพื่อไม่ให้ล้อจมลงไปอีก ซึ่งเป็นอุปกรณ์เฉพาะสําหรับการกู้ภัยอากาศยาน และรถเทรลเลอร์สําหรับเคลื่อนย้าย
โดย ทย. พร้อมร่วมสนับสนุนการปฏิบัติการจนภารกิจสําเร็จ เพื่อให้ท่าอากาศยานแม่ฟ้าหลวงสามารถเปิดให้บริการตามมาตรฐานความปลอดภัยได้ตามกําหนด และพร้อมรองรับผู้โดยสารที่มีความประสงค์จะเดินทาง ซึ่งสามารถใช้บริการท่าอากาศยานของ ทย. ที่ใกล้เคียง เช่น ท่าอากาศยานน่านนคร เพื่อเดินทางไปยังกรุงเทพมหานครได้ต่อไป
รัฐบาลไทย-ข่าวทำเนียบรัฐบาล-สมาชิก กอช. สมัครใช้บริการ “หักบัญชีเงินฝากอัตโนมัติ ผ่านธนาคารอิสลามแห่งประเทศไทย” เพื่อออมกับ กอช. ได้แล้ววันนี้
วันจันทร์ที่ 10 มกราคม 2565
สมาชิก กอช. สมัครใช้บริการ “หักบัญชีเงินฝากอัตโนมัติ ผ่านธนาคารอิสลามแห่งประเทศไทย” เพื่อออมกับ กอช. ได้แล้ววันนี้
กองทุนการออมแห่งชาติ หรือ กอช. ชวนสมาชิก ใช้บริการหักบัญชีเงินฝากอัตโนมัติรายเดือน (Direct Debit) เพื่อส่งเป็นเงินออมสะสมรายเดือน และรับสิทธิเงินสมทบจากรัฐทุกเดือนตามช่วงอายุ สูงสุด 100% หรือ ไม่เกิน 1,200 บาทต่อปี
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ (กอช.) เปิดเผยว่า ปัจจุบันสมาชิก กอช. สามารถสมัครใช้บริการหักบัญชีเงินฝากอัตโนมัติรายเดือน (Direct Debit) ได้ที่ธนาคารของรัฐ ได้แก่ ธนาคารเพื่อการเกษตรและสหกรณ์การเกษตร (ธ.ก.ส.) ธนาคารกรุงไทย ธนาคารออมสิน ธนาคารอาคารสงเคราะห์ (ธอส.) และเพิ่มเติมที่ได้ธนาคารอิสลามแห่งประเทศไทย ทุกสาขาทั่วประเทศ ซึ่งระบบจะดําเนินการหักเงินจากบัญชีเงินฝากอัตโนมัติรายเดือนเพื่อส่งเป็นเงินออมสะสมสมาชิก กอช. เข้าบัญชีกองทุน ทุกวันที่ 20 ของแต่ละเดือน ตามจํานวนเงินที่ผู้สมัครประสงค์หักบริการขั้นต่ํา 100 บาทต่อเดือน ทําให้สมาชิก กอช. ได้รับเงินสมทบเพิ่มจากรัฐทุกเดือนตามช่วงอายุ สูงสุด 100% หรือ ไม่เกิน 1,200 บาทต่อปี เพื่อสร้างความมั่นคงทางการเงินในอนาคต และช่วยลดการเดินทางในสถานการณ์โควิด-19 สอบถามข้อมูลเพิ่มเติมได้ที่สายด่วนเงินออม โทร. 02-049-9000
“คุณออม รัฐช่วยออม คุณได้บํานาญ”
รัฐบาลไทย-ข่าวทำเนียบรัฐบาล-ยกระดับศูนย์พักคอยเป็น รพ.สนาม เพิ่มศักยภาพรับผู้ป่วยโควิด
วันอาทิตย์ที่ 1 สิงหาคม 2564
ยกระดับศูนย์พักคอยเป็น รพ.สนาม เพิ่มศักยภาพรับผู้ป่วยโควิด
....
ปัจจุบันมีผู้ป่วยโควิดใน กทม. ตกค้างและรอเตียงรักษาเพิ่มขึ้นอย่างต่อเนื่อง กทม. จึงปรับศูนย์พักคอยเพื่อส่งต่อ (Community Isolation) เป็น รพ.สนาม ทั้งสิ้น 7 แห่ง รวม 1,036 เตียง
.
1.ศูนย์สร้างสุขทุกวัยจตุจักร เขตจตุจักร 120 เตียง
2.อาคารวิทยาลัยเทคโนโลยีพาณิชยการเจ้าพระยา เขตราชเทวี 170 เตียง
3.วัดสุทธิวราราม เขตสาทร 106 เตียง
4. ร้านจงกั๋วเหยียน เขตลาดกระบัง 200 เตียง
5.ศูนย์กีฬาเฉลิมพระเกียรติ 72 พรรษา เขตมีนบุรี 200 เตียง
6.วัดศรีสุดาราม (อาคารศาลาวิจิตร รัตนศิริ วิไล) เขตบางกอกน้อย 90 เตียง
7.ศูนย์สร้างสุขทุกวัยบางแค (เรืองสอน) เขตบางแค 150 เตียง
.
สําหรับผู้ป่วยที่ไม่สามารถกักตัวที่บ้านได้ กทม. ตั้งเป้าจัดตั้งศูนย์พักคอยฯ ให้ได้ 59 แห่ง ครอบคลุมทุกเขต ล่าสุด 30 ก.ค. 64 เปิดแล้ว 28 แห่ง รองรับผู้ป่วยได้ 7,568 เตียง เพื่อรอนําส่งต่อไปยัง รพ. โดยผู้ป่วยหรือญาติสามารถติดต่อได้ที่สํานักงานเขตใกล้บ้าน หรือสายด่วน 1555 และ 1669
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รัฐบาลเชิญชวนประชาชนผู้มีที่ดิน แต่ไม่มีเอกสารสิทธิ ร่วมโครงการ “บอกดิน 3” แจ้งตำแหน่งง่าย ๆ ด้วยมือถือเครื่องเดียว
วันจันทร์ที่ 7 กุมภาพันธ์ 2565
รัฐบาลเชิญชวนประชาชนผู้มีที่ดิน แต่ไม่มีเอกสารสิทธิ ร่วมโครงการ “บอกดิน 3” แจ้งตําแหน่งง่าย ๆ ด้วยมือถือเครื่องเดียว
รัฐบาลเชิญชวนประชาชนผู้มีที่ดิน แต่ไม่มีเอกสารสิทธิ ร่วมโครงการ “บอกดิน 3” แจ้งตําแหน่งง่าย ๆ ด้วยมือถือเครื่องเดียว
เมื่อวันที่ 6 ก.พ. 65 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า รัฐบาลขอเชิญชวนประชาชนผู้ที่มีที่ดินแต่ไม่มีเอกสารสิทธิ หรือมี ส.ค.1 น.ส.3 น.ส.3 ก ต้องการให้ภาครัฐเข้าไปบริหารจัดการที่ดินให้ถูกต้องตามกฎหมาย สามารถแจ้งตําแหน่งที่ดินผ่านโทรศัพท์มือถือ ในโครงการบอกดิน 3 เปิดให้บริการประชาชนแล้ว ตั้งแต่วันที่ 1 ก.พ. ถึงวันที่ 30 มิ.ย. 2565 โดยประชาชนสามารถแจ้งข้อมูลและตําแหน่งที่ตั้งที่ดินของตนเอง ผ่าน 3 ช่องทาง 1. สแกนเข้าระบบบน “บัตรบอกดิน” ได้ที่สํานักงานที่ดินทั้ง 461 แห่ง ทั่วประเทศ 2. เว็บไซต์ : Bokdin3.dol .go.th 3. Application “SMARTLANDS” เลือกหัวข้อ “บอกดิน” โดยผู้ที่ต้องการแจ้งข้อมูลตําแหน่งที่ดิน เดินทางไปยังแปลงที่ดินที่ต้องการแจ้งข้อมูลแล้วให้ยืนรอประมาณ 1 นาที จากนั้นเข้าระบบ “บอกดิน” กดแจ้งตําแหน่งที่ดิน กรอกข้อมูลส่วนตัว หลังจากนั้น กรมที่ดินจะดําเนินการตรวจสอบในรายละเอียด รวบรวมข้อเท็จจริง หลักฐานต่าง ๆ และแจ้งกลับให้ผู้ครอบครองที่ดินทราบว่าจะมีวิธีดําเนินการอย่างไรต่อไป
น.ส.ไตรศุลี กล่าวว่า โครงการบอกดิน 3 เป็นความร่วมมือของกรมที่ดินและกรมการปกครอง กระทรวงมหาดไทย เพื่อแก้ไขปัญหาที่ดินทํากินของประชาชนให้มีประสิทธิภาพมากขึ้น สร้างโอกาสและความเสมอภาคทางสังคม ลดความเหลื่อมล้ํา สร้างความเป็นธรรมในการกระจายการถือครองที่ดิน และช่วยลดค่าใช้จ่ายของภาครัฐ ด้วยการนําเทคโนโลยีดิจิทัล มาประยุกต์ใช้ในการทํางาน เพื่อให้บริการประชาชน สอดคล้องกับยุทธศาสตร์ชาติ 20 ปี
น.ส.ไตรศุลี กล่าวว่า สําหรับการดําเนินโครงการบอกดินที่ผ่านมา กรมที่ดิน ได้นําข้อมูลที่ประชาชนแจ้งตําแหน่งที่ดิน ซึ่งได้ตรวจสอบเบื้องต้นแล้ว เป็นที่ดินที่อยู่นอกเขตที่ดินของรัฐ จํานวน 200,000 แปลง มาจัดทําแผนงานโครงการเดินสํารวจออกโฉนดที่ดิน ปีงบประมาณ พ.ศ. 2565 ในพื้นที่ 70 จังหวัดทั่วประเทศ เป้าหมาย 43,520 แปลง ผ่าน 2 โครงการ 1. โครงการเดินสํารวจออกโฉนดที่ดิน และรังวัดรูปแปลงโฉนดที่ดินให้เป็นมาตรฐานเดียวกันให้ครอบคลุมทั่วประเทศ ในพื้นที่รวม 67 จังหวัด เริ่มเดินสํารวจรังวัดทําแผนที่ ตั้งแต่วันที่ 1 ม.ค. 2565 ถึงวันที่ 31 ก.ค. 2565 และ 2.โครงการเดินสํารวจออกโฉนดที่ดิน เพื่อเสริมสร้างความมั่นคงในพื้นที่จังหวัดชายแดนภาคใต้ ดําเนินการในพื้นที่จังหวัดชายแดนภาคใต้ จังหวัดปัตตานี ยะลา นราธิวาส และอําเภอนาทวี จะนะ เทพา สะบ้าย้อย จังหวัดสงขลา เริ่มเดินสํารวจรังวัดทําแผนที่ ตั้งแต่วันที่ 1 ธ.ค. 2564 ถึงวันที่ 31 ก.ค. 2565
รัฐบาลไทย-ข่าวทำเนียบรัฐบาล-กรมทางหลวงชนบท แจ้งปิดทางกลับรถใต้สะพานข้ามคลองพระอุดม (ฝั่งวัดท้องคุ้ง)
วันพฤหัสบดีที่ 12 พฤษภาคม 2565
กรมทางหลวงชนบท แจ้งปิดทางกลับรถใต้สะพานข้ามคลองพระอุดม (ฝั่งวัดท้องคุ้ง)
บนถนนชัยพฤกษ์เป็นการชั่วคราว ระหว่างวันที่ 15 - 30 พฤษภาคม 2565
กรมทางหลวงชนบท (ทช.) กระทรวงคมนาคม โดยสํานักก่อสร้างสะพาน จะทําการปิดการจราจรบริเวณทางกลับรถใต้สะพานข้ามคลองพระอุดม บริเวณ กม. ที่ 0+740 (ฝั่งวัดท้องคุ้ง) บนถนนชัยพฤกษ์ จังหวัดนนทบุรี เป็นการชั่วคราว เพื่อดําเนินการก่อสร้างทางคู่ขนานผิวจราจ คอนกรีตเสริมเหล็ก ซึ่งเป็นส่วนหนึ่งของโครงการขยายถนนชัยพฤกษ์ จังหวัดนนทบุรี ระยะทาง 6.892 กิโลเมตรโดย ทช. จะเริ่มดําเนินการปิดทางกลับรถบริเวณดังกล่าว ตั้งแต่วันที่ 15 - 30 พฤษภาคม 2565 ประชาชนสามารถใช้ทางกลับรถบริเวณใต้สะพานพระราม 4 ทดแทนได้ ทั้งนี้ ประชาชนที่มีบ้านเรือนอาศัยอยู่บริเวณ กม.ที่ 0+740 - 1+700 สามารถใช้ทางคู่ขนาน เข้า - ออก ได้ตามปกติ
อย่างไรก็ตาม ทช. ขอความร่วมมือให้ผู้ใช้เส้นทาง โปรดสังเกตป้ายจราจร รวมถึงปฏิบัติ ตามป้ายเตือน ป้ายแนะนํา อย่างเคร่งครัด เพื่อความสะดวกปลอดภัยในการเดินทางและขออภัยในความไม่สะดวกมา ณ โอกาสนี้
รัฐบาลไทย-ข่าวทำเนียบรัฐบาล-ศบค. มีมติให้จัดงานเทศกาลลอยกระทงได้ในทุกพื้นที่ โดยขอความเห็นชอบจากคณะกรรมการโรคติดต่อจังหวัด
วันพุธที่ 10 พฤศจิกายน 2564
ศบค. มีมติให้จัดงานเทศกาลลอยกระทงได้ในทุกพื้นที่ โดยขอความเห็นชอบจากคณะกรรมการโรคติดต่อจังหวัด
ศบค. มีมติให้จัดงานเทศกาลลอยกระทงได้ในทุกพื้นที่ โดยขอความเห็นชอบจากคณะกรรมการโรคติดต่อจังหวัด
วันนี้ 10 พฤศจิกายน 2564 เวลา 12.40 น. ณ ทําเนียบรัฐบาล พญ. สุมณี วัชรสินธุ์ ผู้อํานวยการสํานักสื่อสารความเสี่ยงฯ กรมควบคุมโรค ได้กล่าวในการแถลงข่าว ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) โดยได้ตอบคําถามสื่อมวลชนถึงกรณีการจัดงานเทศกาลลอยกระทงว่า ที่ประชุม ศบค. ใหญ่ มีมติให้จัดงานเทศกาลลอยกระทงได้ แบ่งเป็น สองกลุ่ม งานขนาดเล็ก ระดับบุคคล ครอบครัว สามารถดําเนินการได้ โดยยึดถือ มาตรการ Universal prevention หรือ DMHTT ตามที่สาธารณสุขกําหนด
อีกแบบ คือการจัดงานเทศกาลขนาดใหญ่ (Event) ได้แก่ งานลอยกระทงที่จัดโดย จังหวัดสุโขทัย หรือเชียงใหม่ โคมลอยยี่เป็ง และ กทม. เป็นต้น ให้ขอความเห็นชอบจาก คกก.โรคติดต่อจังหวัด/ กทม. และให้ คกก.โรคติดต่อจังหวัด/ กทม. ดูแล กํากับการจัดงานในภาพรวมในพื้นที่ ให้เป็นไปด้วยความเรียบร้อย โดยให้ยึดแนวทางและมาตรการรณรงค์ ที่ กระทรวงวัฒนธรรม กระทรวงสาธารณสุข และหน่วยงานที่เกี่ยวข้องได้หารือร่วมกัน แล้วได้กําหนดแนวปฏิบัตินําเสนอ ศบค.เห็นชอบแล้ว เมื่อวันที่ 29 ต.ค.2564
ทั้งนี้ ไม่ว่าจะเป็นการจัดแบบเล็กหรือแบบใหญ่ สามารถจัดได้ทุกจังหวัด ทุกพื้นที่ ทั้งนี้ ทางกองเฝ้าระวังทางวัฒนธรรมได้มีการเผยแพร่แนวทางการปฏิบัติตนในช่วงเทศกาลด้วย
รัฐบาลไทย-ข่าวทำเนียบรัฐบาล-นายกรัฐมนตรี ประกาศเกียรติคุณบุคคลและองค์กรที่มีผลงานยอดเยี่ยมและดีเด่นในการป้องกันและแก้ไขปัญหายาเสพติด ประจำปี ๒๕๖๕ เนื่องในวันต่อต้านยาเสพติดโลก
วันพฤหัสบดีที่ 30 มิถุนายน 2565
นายกรัฐมนตรี ประกาศเกียรติคุณบุคคลและองค์กรที่มีผลงานยอดเยี่ยมและดีเด่นในการป้องกันและแก้ไขปัญหายาเสพติด ประจําปี ๒๕๖๕ เนื่องในวันต่อต้านยาเสพติดโลก
นายกรัฐมนตรี ประกาศเกียรติคุณบุคคลและองค์กรที่มีผลงานยอดเยี่ยมและดีเด่นในการป้องกันและแก้ไขปัญหายาเสพติด ประจําปี ๒๕๖๕ เนื่องในวันต่อต้านยาเสพติดโลก
ในวันพฤหัสบดีที่ ๓๐ มิถุนายน ๒๕๖๕ เวลา ๑๔.๐๐ น. พลเอกประยุทธ์จันทร์โอชา นายกรัฐมนตรี เป็นประธานในพิธีมอบโล่ประกาศเกียรติคุณบุคคลและองค์กรที่มีผลงานยอดเยี่ยมและดีเด่นในการป้องกันและแก้ไขปัญหายาเสพติด ประจําปี ๒๕๖๕ โดยมีนายสมศักดิ์ เทพสุทิน รัฐมนตรีว่าการกระทรวงยุติธรรม นายวิชัย ไชยมงคล เลขาธิการคณะกรรมการป้องกันและปราบปรามยาเสพติด (ป.ป.ส) นายกลินท์ สารสิน ประธานกรรมการ มูลนิธิ พล.ต.อ.เภา สารสิน พร้อมด้วยบุคคล/องค์กรผู้ได้รับเงินสนับสนุนจากมูลนิธิ พล.ต.อ.เภา สารสิน จํานวน ๕ ราย ผู้ได้รับโล่ประกาศเกียรติคุณฯ ระดับยอดเยี่ยม จํานวน ๓ ราย และดีเด่น จํานวน ๗ ราย นอกจากนี้ยังมีทายาท/ครอบครัวผู้เสียสละชีวิต เข้ารับโล่ฯ จํานวน ๔ ราย เข้าร่วมฯ ณ ตึกสันติไมตรี ทําเนียบรัฐบาล
โดยการจัดพิธีมอบโล่ประกาศเกียรติคุณฯ ในปี ๒๕๖๕ นี้ยังคงเป็นการจัดพร้อมกันทั่วประเทศผ่านระบบการประชุมทางไกล (Video Conference) ไปยังสํานักงาน ป.ป.ส. ส่วนกลาง (ดินแดง) และสํานักงาน ปปส. ภาค ๑ – ๙ ซึ่งได้เรียนเชิญผู้ว่าราชการจังหวัดในพื้นที่ตั้งสํานักงาน ปปส.ภาค เป็นผู้มอบโล่ประกาศเกียรติคุณฯ และเชิญผู้บริหารจากหน่วยงานภาคีที่เกี่ยวข้อง อัยการ ทหาร ตํารวจ สาธารณสุข เข้าร่วมเป็นเกียรติฯ ในพิธีมอบโล่ประกาศเกียรติคุณดังกล่าว ซึ่งการจัดพิธีมอบโล่เกียรติคุณฯ เป็นหนึ่งในกิจกรรมวันต่อต้านยาเสพติดโลก ซึ่งสํานักงาน ป.ป.ส. ร่วมกับ มูลนิธิ พล.ต.อ.เภา สารสิน ร่วมกันจัดขึ้นมีโดยวัตถุประสงค์เพื่อยกย่องเชิดชูเกียรติ และเป็นขวัญกําลังใจแก่ผู้ปฏิบัติงานที่มีผลงานยอดเยี่ยมและดีเด่นในการป้องกันและแก้ไขปัญหายาเสพติด โดยดําเนินการมาตั้งแต่ปี พ.ศ. ๒๕๓๗ จนถึงปัจจุบัน
สําหรับปี ๒๕๖๕ คณะกรรมการฯ ได้พิจารณาคัดเลือกบุคคลและองค์กรที่มีผลงานยอดเยี่ยมและดีเด่น ในการป้องกันและแก้ไขปัญหายาเสพติดจํานวนทั้งสิ้น ๗๕ ราย แบ่งเป็น ผู้ได้รับโล่ประกาศเกียรติคุณระดับยอดเยี่ยม จํานวน ๓ ราย ผู้ได้รับโล่ประกาศเกียรติคุณระดับดีเด่น แบ่งเป็นด้านต่างๆ ๕ ด้าน ได้แก่ ด้านการพัฒนานโยบายการแก้ไขปัญหายาเสพติด ด้านการส่งเสริมการแก้ไขปัญหายาเสพติด ด้านการปราบปรามยาเสพติด ด้านการบําบัด ฟื้นฟู และพัฒนาผู้ติดยาเสพติด และด้านการป้องกันยาเสพติด จํานวน ๔๕ ราย ซึ่งในจํานวนนี้มีผู้ได้รับเงินสนับสนุนจากมูลนิธิ พล.ต.อ.เภา สารสิน จํานวน ๕ ราย และผู้ได้รับโล่เชิดชูเกียรติในการปฏิบัติงานป้องกันและแก้ไขปัญหายาเสพติด จํานวน ๒๗ ราย
โดยในตอนท้าย พลเอก ประยุทธ์ จันทร์โอชา นายกรัฐมนตรีได้กล่าวชื่นชมและแสดงความยินดีกับบุคคลและองค์กรทีได้รับโล่ประกาศเกียรติคุณฯ ในครั้งนี้ ซึ่งการได้รับโล่ฯ แสดงให้เห็นว่าทุกท่าน ทุกองค์กร มีความมุ่งมั่น ตั้งใจ และมีเจตนารมณ์อันแน่วแน่ ที่จะร่วมกันแก้ไขปัญหายาเสพติดให้หมดสิ้นไปจากสังคมไทย นับเป็นเกียรติประวัติแก่บุคคลและองค์กรซึ่งมีผลงานเป็นที่ประจักษ์และท้ายนี้ยังได้ขอบคุณทุกภาคส่วนที่เป็นเครือข่ายร่วมกันเป็นพลังสําคัญในการขจัดยาเสพติดให้หมดไปจากสังคมไทย ซึ่งจะทําให้ประเทศชาติพัฒนาและมั่นคงตลอดไป
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เผยกรมราชทัณฑ์เตรียมนำร่องใช้ที่นอนทัณฑสถานหญิงกลาง-เรือนจำพิเศษกรุงเทพบางแดน พร้อมขยายพื้นที่เป็น 1.6 ตารางเมตร ตามนโยบาย
วันอาทิตย์ที่ 7 พฤศจิกายน 2564
รัฐมนตรีว่าการกระทรวงยุติธรรม เผยกรมราชทัณฑ์เตรียมนําร่องใช้ที่นอนทัณฑสถานหญิงกลาง-เรือนจําพิเศษกรุงเทพบางแดน พร้อมขยายพื้นที่เป็น 1.6 ตารางเมตร ตามนโยบาย
รัฐมนตรีว่าการกระทรวงยุติธรรม เผยกรมราชทัณฑ์เตรียมนําร่องใช้ที่นอนทัณฑสถานหญิงกลาง-เรือนจําพิเศษกรุงเทพบางแดน พร้อมขยายพื้นที่เป็น 1.6 ตารางเมตร ตามนโยบาย
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า ในส่วนของข้อเสนอของตนที่ให้กรมราชทัณฑ์ไปพิจารณาการปรับให้ผู้ต้องขังมีที่นอน ล่าสุดกรมราชทัณฑ์ได้รายงานว่า กําลังจะทดลองใช้ที่ทัณฑสถานหญิงกลาง และเรือนจําพิเศษกรุงเทพฯในบางแดน เพื่อเป็นการทดสอบผลดีผลเสีย โดยที่นอนจะมีความหนาประมาณ 10 เซนติเมตร ส่วนเรื่องการขยายพื้นที่นอนจากที่ขณะนี้มี 1.2 ตร.ม. เป็น 1.6 ตร.ม. ตามนโยบายที่เราได้กําหนดไว้ เพื่อให้การปฏิบัติเป็นไปตามหลักที่สอดคล้องกับสิทธิมนุษยชนและนานาประเทศ ขณะนี้กรมราชทัณฑ์ได้ปรับอัตราความจุของเรือนจําต่างๆทั่วประเทศแล้ว โดยเมื่อสถานการณ์โควิด-19​ ดีขึ้น​ จะมีการเกลี่ยย้าย​ ผู้ต้องขังเพื่อให้สอดคล้องกับความจุของแต่ละเรือนจําต่อไป
นายสมศักดิ์ กล่าวอีกว่า จากนโยบายที่ตนได้ให้ไว้ในตอนแถลงนโยบาย เราพยายามเร่งดําเนินการให้เรียบร้อย เพื่อให้ผู้ต้องขังได้รับสิทธิสอดคล้องกับระบบของนานาประเทศและมีสิทธิตามหลักสิทธิมนุษยชน และเมื่อผู้ต้องขังมีที่นอนกว้างขึ้นจะทําให้ไม่เกิดความเครียด และยังเป็นการป้องกันโรคติดต่อต่างๆได้ดีขึ้นด้วย
รัฐบาลไทย-ข่าวทำเนียบรัฐบาล-ครม. เห็นชอบร่างข้อตกลงแรงงานไทย – ซาอุฯ 2 ฉบับ ขยายตลาดแรงงานไทยสู่ตะวันออกกลาง
วันพฤหัสบดีที่ 3 มีนาคม 2565
ครม. เห็นชอบร่างข้อตกลงแรงงานไทย – ซาอุฯ 2 ฉบับ ขยายตลาดแรงงานไทยสู่ตะวันออกกลาง
.....
ที่ประชุม ครม. (1 มี.ค. 65) เห็นชอบร่างข้อตกลงด้านแรงงานระหว่างกระทรวงแรงงานกับกระทรวงทรัพยากรมนุษย์และการพัฒนาสังคมแห่งซาอุดีอาระเบีย จํานวน 2 ฉบับ ได้แก่ ร่างข้อตกลงว่าด้วยการจัดหาแรงงาน (สาขาอุตสาหกรรมก่อสร้าง สุขภาพ บริการ) และร่างข้อตกลงว่าด้วยการจัดหาแรงงานทํางานบ้าน (แม่บ้าน คนขับรถ พี่เลี้ยงเด็ก คนสวน) เพื่อสร้างความมั่นใจในการจัดหาแรงงานไทยไปทํางานในซาอุดีอาระเบียอย่างถูกต้องตามกฎหมาย มีจริยธรรม และมีประสิทธิภาพ คุ้มครองทั้งสิทธิของนายจ้างและลูกจ้าง
.
2 ร่างข้อตกลงฯ นี้ จะมีผลบังคับใช้เมื่อมีการแจ้งเป็นลายลักษณ์อักษร โดยมีระยะเวลา 5 ปี และต่ออายุได้อีก 5 ปีโดยอัตโนมัติ เว้นแต่ฝ่ายหนึ่งฝ่ายใดจะระงับหรือสิ้นสุดข้อตกลง ซึ่งจะมีการทบทวน ประเมินผล และติดตามการดําเนินการเป็นระยะ และคาดว่าจะมีการลงนามข้อตกลงฯ ในวันที่ 7 มี.ค. 65 นับเป็นการเปิดศักราชใหม่ในการกระชับความสัมพันธ์ไทย - ซาอุฯ และขยายตลาดแรงงานไทยสู่ตะวันออกกลางอีกด้วย
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-งานสโมสรสันนิบาตเฉลิมพระเกียรติพระบาทสมเด็จพระเจ้าอยู่หัว เนื่องในโอกาสเฉลิมพระชนมพรรษา 28 กรกฎาคม 2565
วันจันทร์ที่ 1 สิงหาคม 2565
งานสโมสรสันนิบาตเฉลิมพระเกียรติพระบาทสมเด็จพระเจ้าอยู่หัว เนื่องในโอกาสเฉลิมพระชนมพรรษา 28 กรกฎาคม 2565
งานสโมสรสันนิบาตเฉลิมพระเกียรติพระบาทสมเด็จพระเจ้าอยู่หัว เนื่องในโอกาสเฉลิมพระชนมพรรษา 28 กรกฎาคม 2565
วันนี้ (29 กรกฎาคม 2565) นายกอบชัย สังสิทธิสวัสดิ์ ปลัดกระทรวงอุตสาหกรรม ร่วมงานสโมสรสันนิบาตเฉลิมพระเกียรติพระบาทสมเด็จพระเจ้าอยู่หัว เนื่องในโอกาสเฉลิมพระชนมพรรษา 28 กรกฎาคม 2565
ในการนี้ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินทรงเป็นประธานในงานสโมสรสันนิบาตเฉลิมพระเกียรติฯ มี พลเอก ประยุทธ์ จันทร์โอชา นายกรัฐมนตรี พร้อมด้วยนางนราพร จันทร์โอชา ภริยา คณะองคมนตรี คณะรัฐมนตรี อดีตนายกรัฐมนตรี ประธาน/รองประธานองค์กรตามรัฐธรรมนูญ หัวหน้าส่วนราชการองค์กรตามรัฐธรรมนูญ ประธานคณะกรรมาธิการสามัญ สภาผู้แทนราษฎร ผู้นําฝ่ายค้านในสภาผู้แทนราษฎร ประธานคณะกรรมาธิการสามัญ วุฒิสภา หัวหน้าส่วนราชการระดับกระทรวงหรือเทียบเท่า ผู้ว่าราชการกรุงเทพมหานคร ข้าราชการทหาร ข้าราชการตํารวจ ข้าราชการการเมือง ข้าราชการประจํา คณะบดีคณะทูต เอกอัครราชทูตอาวุโสประจําภูมิภาคต่าง ๆ เข้าร่วม ณ ตึกสันติไมตรี ทําเนียบรัฐบาล
รัฐบาลไทย-ข่าวทำเนียบรัฐบาล-คลิกเลย! ตรวจสอบสิทธิ ม.39, ม.40 รับเงินเยียวยา 5,000 บาท
วันศุกร์ที่ 13 สิงหาคม 2564
คลิกเลย! ตรวจสอบสิทธิ ม.39, ม.40 รับเงินเยียวยา 5,000 บาท
....
สํานักงานประกันสังคม เปิดให้ตรวจสอบสิทธิ โครงการเยียวยานายจ้าง - ผู้ประกันตน ม.39 และ ม.40 ใน 9 ประเภทกิจการ เพื่อรับเงินเยียวยาจํานวน 5,000 บาท ในพื้นที่สีแดงเข้ม 10 จังหวัดแรก โดยคาดว่าจะโอนเงินผ่านบัญชีพร้อมเพย์ได้ภายในวันที่ 24 ส.ค. 64
.
ส่วนผู้ที่ประกอบอาชีพอิสระและสมัคร ม.40 ใน 3 จังหวัด (พระนครศรีอยุธยา ชลบุรี ฉะเชิงเทรา) และ 16 จังหวัดสีแดงเข้ม ( เช่น กาญจนบุรี สมุทรสงคราม สุพรรณบุรี และจังหวัดอื่น ๆ ) จะประกาศวันจ่ายเงินเข้าบัญชีอีกครั้ง
.
วิธีตรวจสอบสิทธิโครงการเยียวยานายจ้าง – ผู้ประกันตนฯ
1. เข้าเว็บไซต์www.sso.go.thคลิกเลือก “ตรวจสอบสิทธิโครงการเยียวยาฯ (ผู้ประกันตนม. 39)”, “ตรวจสอบสิทธิโครงการเยียวยาฯ (ผู้ประกันตนม.40)”
2. จากนั้นกรอกเลขบัตรประชาชน 13 หลัก และรหัสตามรูปที่กําหนด
3. กดค้นหา
4. ระบบจะแสดงผลการค้นหา ว่าได้/ ไม่ได้รับสิทธิตามเงื่อนไขโครงการ
.
สําหรับวิธีการจ่ายเงินเยียวยาให้กับผู้ประกันตนทุกมาตรา จะโอนเงินผ่านบัญชีพร้อมเพย์เฉพาะที่ผูกกับเลขประจําตัวประชาชน เพื่อให้ระบบสามารถโอนเงินได้ตามกําหนด
.
ผู้มีข้อสงสัยสอบถามเพิ่มเติมได้ที่ สายด่วนประกันสังคม โทร. 1506 ตลอด 24 ชั่วโมง
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมว.ยุติธรรม ประชุมติดตามการดำเนินงานของหน่วยงานในสังกัดกระทรวงยุติธรรม
วันพฤหัสบดีที่ 17 มิถุนายน 2564
รมว.ยุติธรรม ประชุมติดตามการดําเนินงานของหน่วยงานในสังกัดกระทรวงยุติธรรม
นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ครั้งที่ ๑๐/๒๕๖๔
ในวันพุธที่ ๑๖ มิถุนายน ๒๕๖๔ เวลา ๑๐.๐๐ น. ณ ห้องประชุม ๑๐ - ๐๑ ชั้น ๑๐ อาคารกระทรวงยุติธรรม นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ครั้งที่ ๑๐/๒๕๖๔ โดยมี ว่าที่ ร.ต.ธนกฤต จิตรอารีย์​รัตน์​ เลขานุการรัฐมนตรีว่าการกระทรวงยุติธรรม นางสาวณัฐธ์ภัสส์ ยงใจยุทธ ผู้ช่วยรัฐมนตรีประจํากระทรวงยุติธรรม นายธนวัชร นิติกาญจนา ที่ปรึกษารัฐมนตรีว่าการกระทรวงยุติธรรม พร้อมด้วย ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม และผู้บริหารของหน่วยงานในสังกัดกระทรวงยุติธรรม เข้าร่วมฯ
โดยที่ประชุมได้รับทราบความคืบหน้าผลการปฏิบัติงานของหน่วยงานในสังกัดกระทรวงยุติธรรม ได้แก่ จํานวนการฉีดวัคซีนของเจ้าหน้าที่และผู้ต้องขัง พระราชบัญญัติประมวลกฎหมายยาเสพติดที่จะบรรจุเข้าสู่การพิจารณาของรัฐสภา ในวันที่ ๒๒ มิถุนายน ๒๕๖๔ ผลกระทบที่จะเกิดขึ้น การพักการลงโทษและลดวันต้องโทษจําคุก ความคืบหน้าการนําร่องนักโทษออกไปทํางานภายนอกของเรือนจํากลางสมุทรปราการ การคํานวณมาตรฐานพื้นที่เรือนนอน ห้องน้ํา โรงอาหาร และพื้นที่ส่วนกลางที่ผู้ต้องขังใช้ร่วมกัน เพื่อประกอบเหตุผลการลดความแออัดในเรือนจํา และการดําเนินงานของศูนย์เฉพาะกิจเฝ้าระวังความปลอดภัยของประชาชน (JSOC) นอกจากนี้ รัฐมนตรีว่าการกระทรวงยุติธรรม ได้เน้นย้ําการปฏิบัติงานของหน่วยงานที่อยู่ส่วนภูมิภาคให้ดําเนินงานในเชิงรุก เพื่อให้การอํานวยความยุติธรรมแก่ประชาชนที่ได้รับความเดือดร้อนเป็นไปอย่างรวดเร็วและทั่วถึง
รัฐบาลไทย-ข่าวทำเนียบรัฐบาล-“ออมเพิ่มสุข” บนวอลเล็ต สบม. เต็มวงเงิน 10,000 ล้านบาทแล้ว พบกันอีกครั้ง 15 มิถุนายน 2565 ผ่าน 4 ธนาคารตัวแทนจำหน่าย
วันจันทร์ที่ 13 มิถุนายน 2565
“ออมเพิ่มสุข” บนวอลเล็ต สบม. เต็มวงเงิน 10,000 ล้านบาทแล้ว พบกันอีกครั้ง 15 มิถุนายน 2565 ผ่าน 4 ธนาคารตัวแทนจําหน่าย
การจําหน่ายพันธบัตรออมทรัพย์ รุ่นออมเพิ่มสุขบนวอลเล็ต สบม. วงเงิน 10,000 ล้านบาท จําหน่ายได้ครบวงเงินเรียบร้อยแล้วในวันแรกของการจําหน่าย
นางแพตริเซีย มงคลวนิช ผู้อํานวยการสํานักงานบริหารหนี้สาธารณะ เปิดเผยว่า การจําหน่ายพันธบัตรออมทรัพย์ รุ่นออมเพิ่มสุขบนวอลเล็ต สบม. วงเงิน 10,000 ล้านบาท จําหน่ายได้ครบวงเงินเรียบร้อยแล้วในวันแรกของการจําหน่าย
สบน. ขอขอบคุณประชาชนที่ให้ความสนใจลงทุนพันธบัตรออมทรัพย์ รุ่นออมเพิ่มสุขบนวอลเล็ต สบม. โดยจะมีการจําหน่ายพันธบัตรอีกครั้ง วงเงิน 45,000 ล้านบาท ผ่านธนาคารตัวแทนจําหน่ายทั้ง 4 แห่ง ได้แก่ ธนาคารกรุงเทพ ธนาคารกรุงไทย ธนาคารกสิกรไทย และธนาคารไทยพาณิชย์ แบ่งเป็น (1) เริ่มตั้งแต่วันที่ 15 มิถุนายน 2565 จําหน่ายให้แก่ประชาชน วงเงิน 40,000 ล้านบาท 2 รุ่นอายุ ได้แก่ รุ่นอายุ 5 ปี อัตราดอกเบี้ยแบบขั้นบันไดเฉลี่ยร้อยละ 2.90 ต่อปี และรุ่นอายุ 10 ปี อัตราดอกเบี้ยแบบขั้นบันไดเฉลี่ยร้อยละ 3.60 ต่อปี โดยจะจํากัดวงเงินรายละไม่เกิน 10 ล้านบาท จนถึงวันที่ 19 มิถุนายน 2565 และเริ่มจําหน่ายแบบไม่จํากัดวงเงินตั้งแต่วันที่ 20 มิถุนายน 2565 ภายใต้วงเงินที่เหลือจากช่วงแรก และ (2) เริ่มวันที่ 20 มิถุนายน 2565 จําหน่ายให้แก่นิติบุคคลที่ไม่แสวงหากําไรที่กระทรวง การคลังกําหนด วงเงิน 5,000 ล้านบาท อัตราดอกเบี้ยแบบขั้นบันไดเฉลี่ยร้อยละ 3.30 ต่อปี ผู้สนใจสามารถสอบถามเงื่อนไขและวิธีการจัดจําหน่ายได้ที่ธนาคารตัวแทนจําหน่ายทั้ง 4 แห่ง หรือติดตามข่าวสารได้ที่ Facebook สํานักงานบริหารหนี้สาธารณะ
สํานักพัฒนาตลาดตราสารหนี้ สํานักงานบริหารหนี้สาธารณะ
โทร. 0 2271 7999 ต่อ 5809/ 0 2265 8050 ต่อ 5307
รัฐบาลไทย-ข่าวทำเนียบรัฐบาล-​จุรินทร์ อนุมัติเงินซื้อหนี้ 163 ล้านบาท "ช่วยเกษตรกรกองทุนฟื้นฟู" ช่วยได้กว่า 280 ราย
วันพุธที่ 14 กรกฎาคม 2564
​จุรินทร์ อนุมัติเงินซื้อหนี้ 163 ล้านบาท "ช่วยเกษตรกรกองทุนฟื้นฟู" ช่วยได้กว่า 280 ราย
​จุรินทร์ อนุมัติเงินซื้อหนี้ 163 ล้านบาท "ช่วยเกษตรกรกองทุนฟื้นฟู" ช่วยได้กว่า 280 ราย
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า วันนี้ (14 ก.ค.) ที่ประชุมคณะกรรมการกองทุนฟื้นฟูและพัฒนาเกษตรกร ซึ่งมีนายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์เป็นประธาน ได้มีมติเห็นชอบให้เปลี่ยนแปลงงบประมาณจากงบดําเนินการ ประจําปี 2564 ที่คาดว่าจะเหลือจ่าย จํานวน 103 ล้านบาท และอนุมัติงบประมาณ หมวดงบเพื่อการจัดการหนี้ จํานวน 60 ล้านบาท จากกองทุนจัดการหนี้เกษตร รวม 163 ล้านบาทเพื่อนําไปใช้จ่ายในการชําระหนี้เกษตรกร คาดว่าจะช่วยเหลือได้ 280 ราย
นางสาวรัชดา กล่าวว่า มากไปกว่านั้น ได้มีการเห็นชอบรายชื่อเกษตรกรสมาชิกกองทุนฟื้นฟูและพัฒนาเกษตรกรที่ทางกองทุนฟื้นฟูฯจะเข้าไปซื้อทรัพย์ที่ถูกขายทอดตลาด (NPA) จํานวน 40 ราย ยอดเงินรวม 34 ล้านบาท ขณะเดียวกัน ที่ประชุมได้อนุมัติเพิ่มรายชื่อสถาบันการเงินที่กองทุนฟื้นฟูสามารถเข้าไปซื้อหนี้สมาชิกกองทุนได้ ประกอบด้วย บริษัทบริหารสินทรัพย์ ธนาคารอิสลามแห่งประเทศไทย บริษัทบริหารสินทรัพย์แอคนรีทีพี่(ไทยแลนด์) บริษัทเงินทุนศรีสวัสดิ์ บริษัทบริหารสินทรัพย์พหลโยธิน
...................................
รัฐบาลไทย-ข่าวทำเนียบรัฐบาล-ถึงคิวอีสานใต้ กระทรวงเกษตรฯ จัดงานวันข้าวและชาวนาแห่งชาติ
วันพฤหัสบดีที่ 23 มิถุนายน 2565
ถึงคิวอีสานใต้ กระทรวงเกษตรฯ จัดงานวันข้าวและชาวนาแห่งชาติ
ขนขบวนเทคโนโลยีอัจฉริยะและนวัตกรรมลดต้นทุนการผลิตมาโชว์ภายในงาน เพื่อเผยแพร่ความรู้แก่ชาวนาและผู้สนใจ
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เปิดเผยภายหลังเป็นประธานเปิดงานรณรงค์ถ่ายทอดเทคโนโลยีการผลิตข้าวระดับเขตภาคตะวันออกเฉียงเหนือ เนื่องในวันข้าวและชาวนาแห่งชาติ ประจําปี 2565 ภายใต้แนวคิดงาน “๙๐ พรรษา ชาวนาวิถีใหม่ ๙ ไกลด้วยพระบารมี” ที่จัดขึ้นระหว่างวันที่ 23 - 25 มิถุนายน 2565 โดยมีนางสาวนนทิชา วรรณสว่าง รองอธิบดีกรมการข้าว นายกฤษ อุตตมะเวทิน รองอธิบดีกรมการข้าว และผู้บริหารหน่วยงานในสังกัดกระทรวงเกษตรฯ เข้าร่วม ณ ศูนย์วิจัยข้าวอุบลราชธานี จังหวัดอุบลราชธานี ว่า กระทรวงเกษตรและสหกรณ์ โดยกรมการข้าว จัดงานดังกล่าวขึ้นเพื่อเป็นการเผยแพร่องค์ความรู้ด้านข้าวแก่ชาวนาและผู้สนใจทั่วไป นําเสนอเทคโนโลยีและนวัตกรรมในการผลิตข้าว รวมถึงผลงานของกรมการข้าวด้านอื่น ๆ ที่ดําเนินการในรอบปีที่ผ่านมา โดยให้ความสําคัญด้านการวางแผนการผลิต ระบบการผลิต และการบริหารจัดการเพิ่มประสิทธิภาพการผลิต ซึ่งจะนําไปสู่ความมั่นคงแก่ชาวนา รวมทั้งเป็นการเชิดชูเกียรติ และสร้างขวัญกําลังใจให้กับชาวนา ในฐานะผู้ผลิตอาหารหลักให้กับประชาชนทั้งประเทศ นอกจากนี้ ยังเป็นช่องทางให้ชาวนาได้แลกเปลี่ยนความรู้ ความคิดเห็น และประสบการณ์กับหน่วยงานราชการ เอกชน และชาวนาด้วยกัน
“การจัดงานรณรงค์ถ่ายทอดเทคโนโลยีการผลิตข้าวฯ ถือเป็นการแสดงวัฒนธรรมด้านข้าว ภูมิปัญญาท้องถิ่น และเทคโนโลยีสมัยใหม่ เพื่อสร้างการเรียนรู้ของเกษตรกรและเจ้าหน้าที่ เกษตรกรสามารถปรับเปลี่ยนวิธีการผลิตข้าวให้เหมาะสม ทําให้เกิดประสิทธิผลสูงสุด ซึ่งจะเป็นแนวทางหนึ่งในการที่จะเพิ่มศักยภาพการผลิตข้าวของชาวนาให้เข้มแข็งยิ่งขึ้น ตามหลักการพึ่งพาตนเอง และทําให้อาชีพการทํานามีความยั่งยืน ก่อให้เกิดความมั่นคงแก่เกษตรกรต่อไป” นายอลงกรณ์ กล่าว
สําหรับรูปแบบการจัดงานในครั้งนี้ มีการแสดงนิทรรศการเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชพันปีหลวง, ในหลวงรัชกาลที่๙ และในหลวงรัชกาลที่10 อีกทั้งความหลากหลายของพันธุ์ข้าวที่นิยมปลูกในภาคตะวันออกเฉียงเหนือ นิทรรศการเชิดชูเกษตรกรและสถาบันเกษตรกรดีเด่นระดับชาติ และระดับเขต นิทรรศการการแสดงประเพณีวัฒนธรรม และวิถีชีวิตชาวนา มีการแสดงผลิตภัณฑ์แปรรูปจากข้าว มีการจัดจําหน่ายสินค้าของกลุ่มเกษตรกร มีการเสวนาในหัวข้อ “ชาวนายุคใหม่ ก้าวไกลด้วยเทคโนโลยี และกิจกรรมเข้าฐานเรียนรู้ด้านการผลิตข้าว
รัฐบาลไทย-ข่าวทำเนียบรัฐบาล-รมช.มนัญญา ปล่อยคาราวาน ถุงยังชีพ ส่งกำลังใจให้ผู้ประสบภัยน้ำท่วม จ.อุทัยธานี
วันจันทร์ที่ 11 ตุลาคม 2564
รมช.มนัญญา ปล่อยคาราวาน ถุงยังชีพ ส่งกําลังใจให้ผู้ประสบภัยน้ําท่วม จ.อุทัยธานี
รมช.มนัญญา ปล่อยคาราวาน ถุงยังชีพ ส่งกําลังใจให้ผู้ประสบภัยน้ําท่วม จ.อุทัยธานี
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เป็นประธานพิธีมอบถุงยังชีพและปล่อยขบวนคาราวานนําถุงยังชีพช่วยเหลือผู้ประสบภัย จํานวน 3,579 โดยมี ผู้ช่วยศาสตราจารย์พิเศษ ดร.อลงกต วรกี รองผู้ว่าราชการจังหวัดอุทัยธานี นายเผด็จ นุ้ยปรี นายกองค์การบริหารส่วนจังหวัดอุทัยธานี หัวหน้าส่วนราชการในสังกัดกระทรวงเกษตรและสหกรณ์ และหน่วยงานที่เกี่ยวข้อง เข้าร่วม ณ อาคารสวนน้ําเฉลิมพระเกียรติบึงพระชนก ตําบลเกาะเทโพ อําเภอเมือง จังหวัดอุทัยธานี จากนั้น เดินทางลงพื้นที่หมู่ 6 ตําบลเกาะเทโพ อําเภอเมือง เพื่อมอบถุงยังชีพให้กับผู้ประสบภัยน้ําท่วม และพบปะให้กําลังใจ
สําหรับสถานการณ์อุทกภัยจังหวัดอุทัยธานี (ตั้งแต่วันที่ 20 ก.ย. - 10 ต.ค.64) มีพื้นที่ประสบภัยทั้งหมด 8 อําเภอ 69 ตําบล 588 หมู่บ้าน ได้แก่ อําเภอสว่างอารมณ์ อําเภอลานสัก อําเภอห้วยคต อําเภอทัพทัน อําเภอเมืองอุทัยธานี อําเภอหนองฉาง อําเภอบ้านไร่ และอําเภอหนองขาหย่าง ซึ่งได้รับผลกระทบด้านเกษตร ดังนี้ 1. ด้านพืช เกษตรได้รับผลกระทบ 7,689 ราย พื้นที่คาดว่าจะได้รับความเสียหายรวม 171,705 ไร่ แบ่งเป็น นาข้าว 109,620 ไร่ พืชไร่และพืชผัก 61,445 ไร่ 2. ด้านปศุสัตว์ เกษตรกรได้รับผลกระทบ 440 ราย สัตว์เลี้ยงที่ต้องอพยพ 18,678 ตัว แบ่งเป็น สัตว์ปีก 14,630 ตัว สุกร 428 ตัว แพะแกะ 596 ตัว โคกระบือ 3,024 ตัว และ 3. ด้านประมง เกษตรกรได้รับผลกระทบ 689 ราย พื้นที่คาดว่าจะได้รับความเสียหาย 823.62 ไร่ และขณะนี้ภัยพิบัติฉุกเฉินในพื้นที่ที่ประสบภัยยังไม่ยุติลง
กระทรวงและสหกรณ์ โดยหน่วยงานในสังกัด ได้ให้ความช่วยเหลือ ดังนี้ โครงการชลประทานอุทัยธานี สนับสนุนเครื่องสูบน้ํา จํานวน 1 เครื่อง และร่วมกับ อปท. ในพื้นที่ พร้อมทั้งควบคุมการระบายน้ําของเขื่อนวังร่มเกล้าเพื่อลดผลกระทบ สํานักงานปศุสัตว์จังหวัดอุทัยธานี ร่วมกับศูนย์วิจัยและพัฒนาอาหารสัตว์ชัยนาท สนับสนุนพืชอาหารสัตว์ จํานวน 72,000 กิโลกรัม (3,600 ฟ่อน) หญ้าหมัก 6,600 กิโลกรัม ถุงยังชีพ 167 ถุง เพื่อบรรเทาความเดือดร้อนแก่เกษตรกร สํานักงานประมงจังหวัดอุทัยธานี ร่วมกับหน่วยงานที่เกี่ยวข้อง เคลื่อนย้ายจระเข้อออกจากบ่อเลี้ยงในพื้นที่ประสบภัยชั่วคราวเพื่อป้องกันการหลุดลงสู่แหล่งน้ําธรรมชาติ ตลอดจนดําเนินการประกาศเขตพื้นที่ประสบภัยและประกาศเขตการให้ความช่วยเหลือเรียบร้อยทุกอําเภอแล้ว
รัฐบาลไทย-ข่าวทำเนียบรัฐบาล-​“U2T for BCG and Regional Development” program to be implemented in 7,435 sub-districts throughout the country
วันจันทร์ที่ 20 มิถุนายน 2565
​“U2T for BCG and Regional Development” program to be implemented in 7,435 sub-districts throughout the country
​“U2T for BCG and Regional Development” program to be implemented in 7,435 sub-districts throughout the country
June 20, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha assigned concerned agencies to expedite their endeavor to promote equitable distribution of revenue and address bread and butter concern in a tangible manner through the implementation of “U2T for BCG and Regional Development” program in 7,435 sub-districts throughout the country.
The “U2T for BCG and Regional Development” program is aimed to allocate quality personnel to each Tambon (sub-district) for local growth and an increase of revenue through the collaboration between over 98 public/private universities and new graduates and local communities. Target groups are new graduates of not over 5 years and local people/laid-off workers, whose basic skills related to the BCG economy will be enhanced. The implementation period is 3 months from July to September 2022. Thailand Community Big Data (TCD) will also be leveraged to ensure sustainable growth and revenue generation of the grassroots economies. Those interested to take part in the program may register at Ministry of Higher Education, Science and Innovation’s website: http://www.u2t.ac.th.
According to the Government Spokesperson, the program will take forward the success of its predecessor, “U2T BCG: University to Tambon” program, implemented in 2021, which has generated over 4.75 times of social return on investment, or approx. 50 billion Baht, from the employment of over 58,000 people and organization of at least 10,088 activities in 3,000 Tambons. The “U2T for BCG and Regional Development” program is now ready to be implemented after an approval made by the cabinet on June 14, 2022.
Under the program more than 15,000 activities, e.g., technology transfer, business matching, marketing management, etc., will be held in 7,435 Tambons throughout the country, while at least 70,000 new graduates and local people will be upskilled/reskilled. The program is expected to help increase sales of local products and services by no less than 10%, and generate over 600 million Baht/month.
According to the Government Spokesperson, the Prime Minister has always prioritized the development of grassroots economy and promotion of people’s quality of life. Adoption of the BCG economic model is believed to maximize income generation in a sustainable manner. Aside from creating employments and revenues, the program will feature production and service technology transfer, online/offline market expansion, and standardization of products and services, which will promote sustainable growth of the communities.
รัฐบาลไทย-ข่าวทำเนียบรัฐบาล-ชัยวุฒิ เตือนให้บัญชี มิจฉาชีพ เปิดบัญชีม้าผิดกฎหมาย
วันศุกร์ที่ 21 มกราคม 2565
ชัยวุฒิ เตือนให้บัญชี มิจฉาชีพ เปิดบัญชีม้าผิดกฎหมาย
ชัยวุฒิ เตือนให้บัญชี มิจฉาชีพ เปิดบัญชีม้าผิดกฎหมาย
รมว.ดิจิทัลเตือนประชาชนให้บัญชีมิจฉาชีพเป็นบัญชีม้าผิดกฎหมายฐานตัวการร่วมย้ําดําเนินการตามล่าคอลเซ็นเตอร์อย่างจริงจัง
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจเเละสังคม(ดีอีเอส)เปิดเผยระหว่างลงพื้นที่ตรวจเยี่ยมโครงการเน็ตประชารัฐที่หมู่บ้านยางเปาเหนืออ.อ๋มก๋อยจ.เชียงใหม่ เกี่ยวกับกรณีที่เเก๊งมิจฉาชีพประกาศรับซื้อบัญชีธนาคารเพื่อนําไปใช้เปิดเป็นบัญชีม้าหลอกหลวงประชาชนโดยระบุว่าเเม้ว่าการเปิดบัญชีจะไม่มีความผิดทางกฎหมายเเต่อยากเตือนคนที่คิดว่าจะนําบัญชีไปขายให้เเก๊งมิจฉาชีพหากพบจะถือว่ามีความผิดในฐานะตัวการร่วมเป็นผู้ร่วมขบวนการซึ่งขณะนี้ได้สั่งการตรวจสอบเพื่อล่าตัวกระบวนการบัญชีม้าอย่างเร่งด่วนเพราะมีประชาชนถูกหลอกทุกวันดังนั้นจึงอยากฝากเตือนประชาชนว่าช่วงนี้แก๊งcall centerระบาดหนักอย่าหลงเชื่อโอนเงินหรืออย่าตกใจเมื่อมิจฉาชีพส่งเอกสารทางราชการปลอมมาทางไลน์วิธีการคือให้ตรวจสอบไปที่หน่วยราชการของเอกสารนั้นหรือสอบถามไปที่สายด่วนcall center 1212ของกระทรวงดิจิทัลฯซึ่งเปิดให้บริการตลอด24ชั่วโมง
อย่างไรก็ตามการลงพื้นที่พบปะกับประชาชนในวันนี้รมว.ดิจิทัลได้นําถุงยังชีพจากบริษัทโทรคมนาคมแห่งชาติจํากัด และอุปกรณ์การศึกษาไปมอบให้กับชาวบ้านเเละเด็กๆพร้อมกับพูดคุยพร้อมฝากเตือนชาวบ้านในพื้นที่เกี่ยวกับภัยจากเเก๊งcall centerว่าอย่าไปหลงเชื่อโอนเงินอย่างเด็ดขาดจําไว้สั่นๆว่าอย่าเชื่ออย่าโอนเพราะถ้าโอนไปเเล้วโอกาสที่จะได้กลับมานั้นยากเบื้องต้นก็มีการประสานไปยังธนาคารทุกธนาคารทําข้อความเตือนประชาชนก่อนโอนเงินทุกครั้งอีกด้วย
************
รัฐบาลไทย-ข่าวทำเนียบรัฐบาล-โฆษกรัฐบาลเผย "นายกฯ" กำชับกระทรวงสาธารณสุขจัดเตรียมแผน ชี้แจงทำความเข้าใจกับประชาชนกรณีให้โรงพยาบาลจัดซื้อยารักษาโควิดได้เอง เพื่อเป็นทางเลือกสำหรับประชาชนในการเข้าถึงยารักษา
วันอังคารที่ 9 สิงหาคม 2565
โฆษกรัฐบาลเผย "นายกฯ" กําชับกระทรวงสาธารณสุขจัดเตรียมแผน ชี้แจงทําความเข้าใจกับประชาชนกรณีให้โรงพยาบาลจัดซื้อยารักษาโควิดได้เอง เพื่อเป็นทางเลือกสําหรับประชาชนในการเข้าถึงยารักษา
โฆษกรัฐบาลเผย "นายกฯ" กําชับกระทรวงสาธารณสุขจัดเตรียมแผน ชี้แจงทําความเข้าใจกับประชาชนกรณีให้โรงพยาบาลจัดซื้อยารักษาโควิดได้เอง เพื่อเป็นทางเลือกสําหรับประชาชนในการเข้าถึงยารักษาได้เร็วยิ่งขึ้น
วันนี้ (9 สิงหาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กําชับกระทรวงสาธารณสุขจัดเตรียมแผนและชี้แจงทําความเข้าใจกับประชาชนเกี่ยวกับกรณีให้โรงพยาบาลทุกสังกัดทั้งของรัฐและเอกชนสามารถดําเนินการจัดซื้อยารักษาโควิด-19 ได้เอง ตั้งแต่ 1 กันยายน เป็นต้นไปนั้น เพื่อสร้างความเข้าใจและเป็นทางเลือกสําหรับประชาชนที่จะสามารถเข้าถึงยารักษาได้รวดเร็วยิ่งขึ้น ลดอาการป่วยหนักและอัตราการเสียชีวิตลง โดยประชาชนสามารถหาซื้อได้จากร้านขายทั่วไป แต่ต้องมีใบสั่งยาจากแพทย์เท่านั้น กระทรวงสาธารณสุขได้ย้ําเตือนยารักษาโควิด-19 นั้น ไม่ใช่ยาสามัญประจําบ้าน ไม่จําเป็นต้องซื้อติดบ้านไว้ ทั้งนี้ นายกรัฐมนตรียืนยันทุกคนยังสามารถรับการรักษาตามสิทธิของแต่ละคนได้ตามปกติ ขอให้ประชาชนรับฟังคําแนะนําจากแพทย์ในการทานยาเพื่อความปลอดภัย รวมถึงปฏิบัติตามมาตรการป้องกันตัวเอง ล้างมือ เว้นระยะห่าง สวมหน้ากากอนามัย ซึ่งจะเป็นการป้องกันได้ทั้งโรคโควิดและฝีดาษวานร
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 1,955 ราย จําแนกเป็น ผู้ติดเชื้อในประเทศ 1,954 ราย และผู้ป่วยมาจากต่างประเทศ 1 ราย ผู้เสียชีวิตเพิ่มขึ้น 33 ราย ผู้ที่กําลังรักษาตัว 20,947 ราย และมียอดผู้ที่หายป่วยกลับบ้านแล้ว 2,294 ราย ทําให้มียอดผู้ป่วย ยืนยันสะสมตั้งแต่ 1 ม.ค. 65 จํานวน 2,385,971 ราย จํานวนผู้ที่หายป่วยสะสมจํานวน 2,388,302 ราย จํานวนผู้ป่วยปอดอักเสบรักษาตัวอยู่ในโรงพยาบาล 935 ราย
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม พร้อมด้วยอธิบดีกรมราชทัณฑ์ รับมอบเงินบริจาคช่วยเหลือทัณฑสถานโรงพยาบาลราชทัณฑ์จากกรมบังคับคดี เพื่อช่วยเหลือผู้ติดเชื้อไวรัสโคโรนา 2019
วันพฤหัสบดีที่ 8 กรกฎาคม 2564
รัฐมนตรีว่าการกระทรวงยุติธรรม พร้อมด้วยอธิบดีกรมราชทัณฑ์ รับมอบเงินบริจาคช่วยเหลือทัณฑสถานโรงพยาบาลราชทัณฑ์จากกรมบังคับคดี เพื่อช่วยเหลือผู้ติดเชื้อไวรัสโคโรนา 2019
รัฐมนตรีว่าการกระทรวงยุติธรรม พร้อมด้วยอธิบดีกรมราชทัณฑ์ รับมอบเงินบริจาคช่วยเหลือทัณฑสถานโรงพยาบาลราชทัณฑ์จากกรมบังคับคดี เพื่อช่วยเหลือผู้ติดเชื้อไวรัสโคโรนา 2019
ในวันพฤหัสบดีที่ ๘ กรกฎาคม ๒๕๖๔ เวลา ๐๙.๓๐ น. ณ ห้องรับรองกระทรวงยุติธรรม ชั้น ๑๑ อาคารกระทรวงยุติธรรม ถนนแจ้งวัฒนะ กรุงเทพมหานคร นายสมศักดิ์ เทพสุทิน รัฐมนตรีว่าการกระทรวงยุติธรรม และนายอายุตม์ สินธพพันธุ์ อธิบดีกรมราชทัณฑ์ รับมอบเงินบริจาคช่วยเหลือทัณฑสถานโรงพยาบาลราชทัณฑ์ เพื่อช่วยเหลือผู้ติดเชื้อไวรัสโคโรนา 2019 (โควิด-19) จากกรมบังคับคดี โดยมีนางอรัญญา ทองน้ําตะโก อธิบดีกรมบังคับคดี เป็นผู้มอบเงินบริจาค ซึ่งมีข้าราชการ และเจ้าหน้าที่กรมบังคับคดีทั้งในส่วนกลาง และส่วนภูมิภาค ร่วมบริจาคเงินดังกล่าว เพื่อนําไปจัดซื้ออุปกรณ์ทางการแพทย์ เวชภัณฑ์ และสิ่งของจําเป็นสําหรับการดูแลรักษาผู้ป่วยที่ติดเชื้อไวรัสโคโรนา 2019 ต่อไป
รัฐบาลไทย-ข่าวทำเนียบรัฐบาล-อย่าเชื่อ! อย่าแชร์! สรรพากรจะเรียกเก็บภาษีร้านค้าเข้าร่วมโครงการรัฐ 7% ของยอดขาย
วันจันทร์ที่ 8 พฤศจิกายน 2564
อย่าเชื่อ! อย่าแชร์! สรรพากรจะเรียกเก็บภาษีร้านค้าเข้าร่วมโครงการรัฐ 7% ของยอดขาย
....
กรณีการส่งต่อข้อมูลที่ระบุว่า สรรพากรเรียกเก็บภาษีทุกร้านค้าทั่วประเทศที่เข้าร่วมโครงการรัฐ จํานวน 7% ของยอดขายสินค้าโดยไม่สนใจรายได้ กําไร แต่อย่างใดนั้น
.
เรื่องนี้ กรมสรรพากรได้ตรวจสอบข้อมูลดังกล่าวและยืนยันว่า ไม่มีการเรียกเก็บภาษีจากผู้ประกอบการที่เข้าร่วมโครงการของรัฐโดยเฉพาะแต่อย่างใด
.
ซึ่งผู้ประกอบการที่เป็นบุคคลธรรมดาไม่ว่าจะเข้าร่วมโครงการของรัฐหรือไม่ หากมีรายได้ถึงเกณฑ์ที่กฎหมายกําหนด มีหน้าที่ต้องนํารายได้มายื่นแบบแสดงรายการเพื่อเสียภาษีบุคคลธรรมดา และหากมีเงินได้เกิน 1,800,000 บาทต่อปี มีหน้าที่ต้องจดทะเบียนภาษีมูลค่าเพิ่ม และนําส่งภาษีมูลค่าเพิ่มให้แก่กรมสรรพากรตามปกติ เว้นแต่กิจการบางประเภทได้รับการยกเว้นภาษีมูลค่าเพิ่มหรือกรณีที่เงินได้ยังไม่เกิน 1,800,000 บาทต่อปี ประสงค์จะจดทะเบียนภาษีมูลค่าเพิ่มก็สามารถทําได้
.
ขอให้ประชาชนอย่าหลงเชื่อข้อมูลดังกล่าว และไม่ส่งหรือแชร์ข้อมูลต่อในช่องทางสื่อสังคมออนไลน์ต่าง ๆ หากมีข้อสงสัยสอบถามเพิ่มเติมได้ที่ สํานักงานสรรพากรทุกแห่งทั่วประเทศ หรือศูนย์สารนิเทศสรรพากร 1161
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ไม่เลื่อน! “คนละครึ่งเฟส 3 – ยิ่งใช้ยิ่งได้” เริ่มใช้จ่าย 1 ก.ค. นี้
วันจันทร์ที่ 5 กรกฎาคม 2564
ไม่เลื่อน! “คนละครึ่งเฟส 3 – ยิ่งใช้ยิ่งได้” เริ่มใช้จ่าย 1 ก.ค. นี้
....
ได้ข้อสรุปเป็นที่เรียบร้อย ภายหลังการประชุมคณะกรรมการบริหารเศรษฐกิจในช่วงสถานการณ์ โควิด-19 หรือ (ศบศ.) ยืนยันว่า มาตรการ “ยิ่งใช้ยิ่งได้” และ “คนละครึ่งเฟส 3” ยังดําเนินต่อไปตามกําหนดเดิม ไม่มีการเลื่อนแต่อย่างใด โดยจะเริ่มใช้สิทธิได้ตั้งแต่วันที่ 1 ก.ค. - 31 ธ.ค. 64
.
สําหรับมาตรการคนละครึ่งเฟส 3 กระทรวงการคลังจะโอนเงินเข้าแอปพลิเคชันเป๋าตังให้ผู้ได้สิทธิในวันที่ 1 ก.ค. 64 วงเงิน 1,500 บาท และวันที่ 1 ต.ค. 64 วงเงิน 1,500 บาท รวม 3,000 บาทตลอดโครงการ โดยรัฐบาลจะสมทบค่าใช้จ่ายให้ 50% แต่ไม่เกิน 150 บาทต่อวัน ซึ่งวงเงินที่เหลือในแค่ละวันสามารถทบไปใช้ได้จนสิ้นสุดมาตรการ ขณะนี้ ยังคงเหลือสิทธิกว่า 2.5 ล้านสิทธิ จากทั้งหมด 31 ล้านสิทธิ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ปลัดสธ. รับมอบเครื่องช่วยหายใจชนิด High Flow และอุปกรณ์ทางการแพทย์
วันพฤหัสบดีที่ 29 กรกฎาคม 2564
ปลัดสธ. รับมอบเครื่องช่วยหายใจชนิด High Flow และอุปกรณ์ทางการแพทย์
ปลัดกระทรวงสาธารณสุข รับมอบเครื่องช่วยหายใจชนิด High Flow และอุปกรณ์ทางการแพทย์ รวมมูลค่า 2,744,000 บาท จากกองทัพอากาศไทย มูลนิธิหลักประกันสุขภาพไทย และโครงการทุก(ข์)ภัยไทยช่วยกัน เพื่อสนับสนุนหน่วยบริการใช้ในการดูแลรักษาผู้ป่วยโรคโควิด 19
ปลัดกระทรวงสาธารณสุข รับมอบเครื่องช่วยหายใจชนิด High Flow และอุปกรณ์ทางการแพทย์ รวมมูลค่า 2,744,000 บาท จากกองทัพอากาศไทย มูลนิธิหลักประกันสุขภาพไทย และโครงการทุก(ข์)ภัยไทยช่วยกันเพื่อสนับสนุนหน่วยบริการใช้ในการดูแลรักษาผู้ป่วยโรคโควิด 19 ทั้งนี้ กองทัพอากาศไทยจะนําส่งอุปกรณ์ทางการแพทย์ถึงโรงพยาบาล
วันนี้ (29 กรกฎาคม 2564) ที่ กระทรวงสาธารณสุข จ.นนทบุรี นายแพทย์เกียรติภูมิ วงศ์รจิต ปลัดกระทรวงสาธารณสุข พร้อมด้วยคณะผู้บริหารกระทรวงสาธารณสุข รับมอบเครื่องช่วยหายใจชนิด High Flow จํานวน 12 เครื่อง อุปกรณ์ปกป้องทางเดินหายใจแบบจ่ายอากาศบริสุทธิ์ หรือ PAPR จํานวน 7 เครื่อง ชุดอุปกรณ์ป้องกันส่วนบุคคล PPE จํานวน 300 ชุด และหน้ากากอนามัย N95 จํานวน 3,000 ชิ้น รวมมูลค่า 2,744,000 บาท จากพลอากาศโท ฐานัตถ์ จันทร์อําไพ เจ้ากรมกิจการพลเรือนทหารอากาศและโฆษกกองทัพอากาศ นพ.ประจักษวิช เล็บนาค ประธานมูลนิธิหลักประกันสุขภาพไทย คุณโกมล เมฆวัฒนา ประธานโครงการทุก(ข์)ภัยไทยช่วยกัน และคณะผู้สนับสนุน ได้แก่ บริษัท เจียไต๋ จํากัด, บริษัท แอสเซนด์ มันนี่ จํากัด หรือ ทรู มันนี่ วอลเล็ท, ธนาคารอาคารสงเคราะห์, สมาคมขนส่งสินค้าและโลจิสติกส์ไทย, บริษัท จีเทค คอร์ปอเรชั่น จํากัด, บริษัท ผลธัญญะ จํากัด มหาชน และ บริษัท กลัฟเท็กซ์ จํากัด มอบให้กับโรงพยาบาลสังกัดกระทรวงสาธารณสุข 6 แห่ง โรงพยาบาลภูมิพลอดุลยเดช โรงพยาบาลเจริญกรุงประชารักษ์ และสํานักงานหลักประกันสุขภาพแห่งชาติ เพื่อสนับสนุนในการดูแลรักษาผู้ป่วยโรคโควิด 19
นายแพทย์เกียรติภูมิกล่าวว่า ในนามกระทรวงสาธารณสุข ขอบคุณท่านผู้มีจิตศัรทธาที่เห็นถึงความสําคัญ นําเครื่องช่วยหายใจแบบ High Flow และอุปกรณ์ทางการแพทย์ มามอบให้ในวันนี้ โดยเฉพาะเครื่องช่วยหายใจที่มีความจําเป็นและมีประโยชน์อย่างมากในการดูแลรักษาผู้ป่วยโควิด 19 ที่มีอาการในระยะแรกๆ หรือระยะกลางที่มีอาการแล้ว เครื่องนี้จะช่วยทําให้ผู้ป่วยอาการไม่รุนแรงมากขึ้น สําหรับเครื่อง PAPR และอุปกรณ์ทางการแพทย์อื่นๆ ก็เข้ามาช่วยเสริมการปฏิบัติงานของเจ้าหน้าที่ได้อย่างปลอดภัย ถือเป็นอีกแรงหนึ่งที่ช่วยให้กระทรวงสาธารณสุขดูแลผู้ป่วยได้ดียิ่งขึ้น และวันพรุ่งนี้ ทางกองทัพอากาศจะช่วยอํานวยความสะดวกลําเลียงอุปกรณ์ทางการแพทย์ ส่งไปยังจังหวัดปัตตานี เพื่อกระจายไปในพื้นที่ 3 จังหวัดชายแดนภาคใต้ นอกจากนี้ ได้เตรียมพร้อมลําเลียงอุปกรณ์ทางการแพทย์ไปยังในพื้นที่ต่างจังหวัดอื่นๆ ด้วย
ทั้งนี้ โรงพยาบาลสังกัดกระทรวงสาธารณสุข 6 แห่ง ที่ได้รับเครื่องช่วยหายใจชนิด High Flow จํานวน 2 เครื่อง และอุปกรณ์ทางการแพทย์ ได้แก่ รพ.ยะลา รพ.ปัตตานี รพ.นราธิวาส รพ.สมุทรสาคร รพ.แม่สอด จ.ตาก และ รพ.ราชวิถี กรมการแพทย์
******************************* 29 กรกฎาคม 2564
รัฐบาลไทย-ข่าวทำเนียบรัฐบาล-นายกฯ ให้ความสำคัญกับการพัฒนาทรัพยากรมนุษย์ เดินหน้าปฏิรูปการศึกษาไทย สร้างโอกาสในการเข้าถึงการศึกษาอย่างเท่าเทียม
วันอาทิตย์ที่ 16 มกราคม 2565
นายกฯ ให้ความสําคัญกับการพัฒนาทรัพยากรมนุษย์ เดินหน้าปฏิรูปการศึกษาไทย สร้างโอกาสในการเข้าถึงการศึกษาอย่างเท่าเทียม
นายกฯ ให้ความสําคัญกับการพัฒนาทรัพยากรมนุษย์ เดินหน้าปฏิรูปการศึกษาไทย สร้างโอกาสในการเข้าถึงการศึกษาอย่างเท่าเทียม
วันที่ 16 ม.ค. 65 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมความคืบหน้าสําคัญในการปฏิรูปการศึกษาของไทย และเชื่อมั่นว่าความก้าวหน้านี้ จะส่งผลสําคัญต่อการพัฒนาระบบการศึกษาไทยให้เท่าทันโลกซึ่งความก้าวหน้าดังกล่าว ได้แก่ การก่อตั้ง “กองทุนเพื่อพัฒนาการอุดมศึกษา” เพื่อขับเคลื่อนสถาบันอุดมศึกษาอย่างเป็นระบบ รองรับการเปลี่ยนแปลงอย่างฉับพลัน (Disruptive change) ของโลกอนาคต พัฒนาทรัพยากรมนุษย์ด้วยองค์ความรู้ที่ทันสมัย และการเปิดลงทะเบียนเรียนข้ามสถาบัน จะทําให้ผู้เรียนเข้าถึงแหล่งความรู้และประสบการณ์ได้จากต่างสถาบัน ตามรายวิชาที่สนใจ ถือเป็นการบูรณาการและเชื่อมโยงข้อมูล องค์ความรู้ ระหว่างสถาบันการศึกษา
นายธนกร กล่าวว่า นายกรัฐมนตรีเป็นผู้ที่ให้ความสําคัญเป็นอย่างมากกับการพัฒนาเยาวชน เพื่อลูกหลานไทยตลอดมา วางวิสัยทัศน์ กําหนดเป็นแนวทาง กําชับสั่งการหน่วยงานที่เกี่ยวข้อง เพื่อเพิ่มขีดความสามารถให้เยาวชน พัฒนาการศึกษา สร้างโอกาสทั้งโอกาสในการศึกษา โอกาสในการทํากิจกรรมของเยาวชน โอกาสในการเข้าถึงอาชีพที่เหมาะสมเป็นประโยชน์กับตัวเอง ครอบครัว และประเทศชาติ สนับสนุนเยาวชนที่เป็นคนเก่ง เป็นคนดี มีคุณธรรม จริยธรรมที่ดีโดยเมื่อช่วงวันเด็ก ปี 2565 ที่ผ่านมา นายกรัฐมนตรีก็ได้พบปะพูดคุยกับเด็ก เปิดโอกาสให้เด็ก เยาวชน เข้าพบที่ทําเนียบรัฐบาล ท่านได้รับฟังความคิดเห็นของเยาวชน และได้สั่งการเพิ่มเติมเพื่อช่วยแก้ไขข้อห่วงกังวล ข้อติดขัดของเยาวชน อาทิ ได้สั่งการให้สร้างโอกาสเพื่อการเข้าถึงการศึกษาอย่างเท่าเทียม สั่งการให้หน่วยงานที่เกี่ยวข้องดูแลสุขภาพจิต ความเครียดของนักเรียนนักศึกษา พิจารณาหลักสูตรที่สมดุล รวมทั้งหาแนวทางในการลดภาระค่าใช้จ่ายในการเรียนออนไลน์ให้กับนักเรียนนักศึกษา
“มั่นใจว่า ภายใต้การทํางานของนายกรัฐมนตรี รัฐบาลจะให้ความสําคัญกับการพัฒนาทรัพยากรมนุษย์ให้เท่าทันกับบริบทของโลกที่เปลี่ยนแปลงไป หลักสูตรการศึกษาที่ทันสมัย เท่าทันกับความต้องการของตลาดแรงงานโลก รับฟังแนวความคิดของทุกภาคส่วน ตลอดจนให้ความสําคัญกับการอบรมด้านจริยธรรม ศีลธรรม ควบคู่กัน เพื่ออนาคตของชาติไทย” นายธนกร กล่าว